זוטרופוליס 2

זוטרופוליס 2 (באנגלית: Zootopia 2) הוא שמו של הסרט ה-64 בסדרת סרטי ההנפשה הקלאסיים של אולפני ההנפשה של וולט דיסני. הסרט יהיה סרט ההרפתקאות קומי. הסרט הוכרז רשמית על ידי מנכ"ל דיסני, בוב אייגר, בפברואר 2023. הסרט צפוי לצאת לאקרנים ב-26 בנובמבר 2025. הבלשים ג'ודי הופס וניק ויילד חייבים ללכת בתור סמויים במארש מרקט כדי לפצח את המקרה כשהם מוצאים את עצמם על שובל מתפתל של זוחל מסתורי. ג'יניפר גודווין בתפקיד הארנבת ג'ודי הופס. ג'ייסון בייטמן בתפקיד השועל ניק ויילד. קי הוי קואן בתפקיד גארי, נחש אותו פגשו ניק וג'ודי. הסרט "זוטרופוליס" (2016) היה לסרט השני הרווחי ביותר בהיסטוריה של חטיבת ההנפשה של דיסני לתקופתו (אחרי "לשבור את הקרח"). כשנשאלו לגבי האפשרות לסרט המשך ציינו במאי הסרט הראשון, ביירון הווארד וריץ' מור, שלאחר שכבר בנו את היקום שבו מתרחש הסרט, כתיבת המשך תהיה קלה יותר, מה גם שישנם רעיונות רבים שלא נעשה בהם שימוש בסרט הראשון. בין השנים 2020 ל-2022, על רקע מגפת הקורונה והשפעותיה על הרגלי הצפייה של הציבור בסרטי קולנוע, ומסיבות נוספות, לא הצליחה דיסני ליצור סרט מונפש שובר קופות בסדרי הגודל אליהם הייתה מורגלת. "ריה והדרקון האחרון" ו"עולם מוזר" לא הצליחו להרוויח בקופות הקולנוע, וגם "אנקאנטו", אף על פי שנחשב ללהיט, לא הרוויח כמצופה. על רקע זה, כמו גם על רקע הצלחתם של אולפני הנפשה אחרים להציג להיטים קופתיים, נאלצה דיסני לגבש תוכנית להחזרת אולפני ההנפשה שלה לרווחיות. לאור זאת, בשיחה עם בעלי המניות של דיסני בפברואר 2023, הודיע בוב אייגר, מנכ"ל החברה, כי בשנים הקרובות יתמקדו אולפני ההנפשה של וולט דיסני ופיקסאר בזיכיונות מצליחים שמהווים השקעה בטוחה, והכריז על הפקת שלושה סרטי המשך מזיכיונות רווחיים במיוחד, "לשבור את הקרח 3" ו"זוטרופוליס 2" מאולפני דיסני, ו"צעצוע של סיפור 5" מפיקסאר, שקודמיהם הרוויחו למעלה ממיליארד דולר כל אחד, והיו מועמדים או זכו בפרס אוסקר. במקביל הודיע אייגר על פיטוריהם של 7,000 מעובדי החברה, מהלך שצפוי לחסוך לדיסני 5.5 מיליארד דולר. עם הכרזת הסרט על ידי אייגר, אישר ג'ארד בוש שהוא מעורב בכתיבת התסריט. "זוטרופוליס 2", במסד הנתונים הקולנועיים IMDb (באנגלית) "זוטרופוליס 2", באתר AllMovie (באנגלית) "זוטרופוליס 2", באתר Metacritic (באנגלית) Wilson Chapman, ‘Frozen,’ ‘Toy Story,’ and ‘Zootopia’ Sequels in Development at Disney, February 8, 2023, Indiewire Peralta, Diego (7 בפברואר 2024). "Zootopia 2 Sets Fall 2025 Release Date". Collider. ארכיון מ-7 בפברואר 2024. נבדק ב-7 בפברואר 2024. {{cite web}}: (עזרה) Peter Sciretta, 'Zootopia' Is Now The Second Biggest Original Movie Of All Time; Directors Talk Sequel Possibilities, June 6, 2016, Slash Films Marc Snetiker, Zootopia directors talk sequel, TV potential, June 2, 2016, Entertainment Weekly Olivia Martell, Raya and the Last Dragon: Why Disney’s Animated Film was Overlooked, September 27, 2022, MovieWeb Richard Fink, Why Strange World Bombed At The Box Office, November 29, 2022, MovieWeb Madeleine Horton, Disney's 'Encanto' Was A Box-Office Flop - But It Was Still A Huge Success, March 4, 2022, The Things Emily Zogbi, Universal Is Crushing Disney at the Animated Box Office, February 7, 2023, CBR Anthony D'Alessandro, ‘Frozen’, ’Toy Story’ & ‘Zootopia’ Sequels In The Works, Disney CEO Bob Iger Says, February 8, 2023, Deadline Aaron Couch, ‘Toy Story,’ ‘Frozen’ and ‘Zootopia’ Sequels in the Works, Says Bob Iger, February 8, 2023, The Hollywood Reporter ציוץ של ג'ארד בוש ברשת החברתית אקס (טוויטר), 9 בפברואר 2023